31996R1075
L 142/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1075/96 НА СЪВЕТА
от 10 юни 1996 година
за изменение на Регламент (ЕО) № 1626/94 относно утвърждаване на някои технически мерки за опазването на рибните ресурси в Средиземно море
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 43 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че Генералният съвет по риболов за Средиземно море (GFCM) прие на своята 21-ва обикновена сесия, състояла се в Аликанте, Испания от 22 до 26 май 1995 г., препоръка относно управлението на рибата тон в Средиземно море; като има предвид, че препоръката въвежда за определени риболовни кораби забрана относно риболова на този вид през периода от 1 юни до 31 юли всяка година;
като има предвид, че съгласно член V, параграфи 2, 3 и 4 от Споразумението за създаване на GFCM, членовете на организациите приемат да прилагат препоръките, приети от GFCM, считано от края на периода, постановен за отправяне на възражения;
като има предвид, че Регламент (ЕО) № 1626/94 от 27 юни 1994 г. (4) следва поради това да бъде изменен, за да въведе разпоредбите, съдържащи се в препоръката,
ПРИЕ НАСТОЯЩИЯ РЕГЛАМЕНТ:
Член 1
С настоящото Регламент (ЕО) № 1626/94 се изменя, както следва:
1.
Добавя се следният член:
„Член 5a
1. Забранява се уловът на риба тон чрез използване на повърхностно заложени парадиги от кораби, по-големи от 24 m на дължина, в периода от 1 юни до 31 юли всяка година.
2. За целите на настоящия член приложимата дължина е тази, определена от ICCAT, дадена в приложение V.“
2.
Добавя се следното приложение:
„ПРИЛОЖЕНИЕ V
Дефиниция на ICCAT за дължина на кораби:
-
За всеки риболовен кораб, построен след 18 юли 1982 г., 96 % от общата дължина върху водната линия при 85 % на най-малката дълбочина на газене, измерена от върха на кила, или на дължината от предната част на носа до оста на рулния вал върху тази водна линия, ако тя е е по-голяма. При кораби, проектирани с грапа на кила, водната линия, върху която тази дължина се измерва, е успоредна на проектираната водна линия;
-
За всеки риболовен кораб, построен преди 18 юли 1982 г., регистрираната дължина, както е вписана в националните регистри или друг документ на кораба.“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 10 юни 1996 година.